作者:段成式
標題:遊長安諸寺聯句：光宅坊光宅寺：中禪師影堂聯句
內容:名下固無虛，敖曹貌嚴毅。洞達見空王，圓融入佛地。——張希複一言當要害，忽忽醒諸醉。不動須彌山，多方辯無匱。——鄭符坦率對萬乘，偈答無所避。爾如毗沙門，外形如脫履。——段成式但以理為量，不語怪力事。木石摧貢高，慈悲引貪恚。——升上人當時乏支許，何人契深致。隨宜詎說三，直下開不二。——段成式